27/12/2019 | Administración LocalMunicipal
Narón
Intervención
Edicto aprobación definitiva aprobación e ordenación da ordenanza nº 33 reguladora do prezo público por servizos prestados polos centros comunitarios integrados Casas da Mariña, Manuela Pérez Sequeiros e Centro de día

EDICTO Ao abeiro do disposto no artigo 17.4 do RDL 2/2004, de 5 de marzo que aproba o texto refundido da Lei reguladora das facendas locais, procédese á publicación do texto íntegro do establecemento e ordenación da Ordenanza reguladora polos servizos prestados polos centros comunitarios integrados Casas da Mariña, Manuela Pérez Sequeiros e Centro de Día, aprobadas polo Concello- Pleno do Concello de Narón: provisionalmente en data 31/10/2019. Contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. ORDENANZA Nº 33 REGULADORA DOS PREZOS PÚBLICOS POR SERVIZOS PRESTADOS NOS CENTROS COMUNITARIOS INTEGRADOS CASAS DA MARIÑA, MANUELA PÉREZ SEQUEIROS E CENTRO DE DÍA ARTIGO 1. FUNDAMENTO LEGAL O Concello de Narón, ao abeiro do disposto nos artigos 41 e seguintes do Real Decreto Lexislativo 2/2004, do 5 de marzo, texto refundido da Lei Reguladora das Facendas Locais, establece o prezo público polos servizos prestados nos CCM para persoas maiores e o CCI, os cales se esixirán conforme ao establecido na presente ordenanza, e que serán prestados en réxime de concesión de servizos. ARTIGO 2. FUNDAMENTO ECONÓMICO Constitúe o fundamento económico dos prezos públicos a prestación dos servizos nos Centros Comunitarios Integrados e Centro de día. ARTIGO 3. PERSOAS OBRIGAS AO PAGO Están obrigadas ao pago do prezo público regulado nesta ordenanza as persoas físicas que soliciten a prestación dos servizos nestes centros realizados pola entidade concesionaria do servizo. ARTIGO 4. CONTÍA Contía do prezo público polos servizos prestados nos Centros Comunitarios Integrados e Centro de día: TRATAMENTOS REDUCTORES: MODERADO: masaxe máis bañeira de hidroterapia Pernas ou Abdomen: 29,20 €/sesión Pernas máis Abdomen: 35,15 €/sesión INTENSIVO: só masaxe Pernas ou Abdomen: 17,50 €/masaxe Pernas máis Abdomen: 23,45 €/masaxe EMPLASTES DE ARXILA: 3,20 €/emplaste. KINESIOTAPE: COLOCACIÓN DA VENDAXE NEUROMUSCULAR: Sen masaxe: 10,60 € Con masaxe: 5,30 € incrementados ó prezo da masaxe. ARTIGO 5. OBRIGACIÓN E CONDICIÓNS DE PAGAMENTO 4.1 A obriga do pago do prezo público regulado nesta ordenanza nace no momento en que se inicie a prestación de calquera dos servizos especificados no artigo 4.4.2 Cando se trate de servizos de prestación periódica, o período impositivo coincidirá co mes natural de prestación de servizos. Se houbera altas ou baixas unha vez iniciado o mes de prestación dos servizos, a contía a satisfacer será proporcional ao período de uso dos mesmos.4.3 O prezo público de servizos de prestación periódica será satisfeita por adiantado, dentro dos dez primeiros días de cada mes, agás o servizo do Centro de Día, que aboarase a mes vencido, dentro dos cinco primeiros días do mes seguinte.4.4 A falta de asistencia da persoa usuaria no servizo durante un período determinado non suporá redución algunha, nin extinción da obriga de pago, mentres non se formalice a baixa correspondente no servizo.4.5 Cando se trate de eventos ou servizos esporádicos ou extraordinarios de remuneración única, o período impositivo se iniciará no intre de formular a solicitude ou inscrición.4.6 Cando por causas imputables á persoa obrigada ao pagamento o servizo non se preste, procederase igualmente ao pago do mesmo.4.7 A xestión de pagamentos será a cargo da empresa concesionaria do servizo, que será con quen terán que relacionarse as persoas usuarias.5.8 A falta de pagamento do prezo público levará consigo a perda da condición de persoa usuaria do servizo, nos termos establecidos no Regulamento Centros Comunitarios Integrados e Centro de día. DISPOSICIÓN FINAL A presente ordenanza entrará en vigor unha vez que se publique o seu texto íntegro no Boletín Oficial da Provincia e transcorra o prazo previsto no artigo 70.2 en relación co artigo 65.2 da Lei 7/1985, do 2 de abril, reguladora das bases do réxime local, permanecendo en vigor ata a súa modificación ou derrogación expresa. Narón, 23 de decembro de 2019 A alcadesa- presidenta Marián Ferreiro Díaz